TRGOVAČKA I KOMERCIJALNA ŠKOLA „DAVOR MILAS“

OSIJEK, Ivana Gundulića 38

OIB: 89468411110

KLASA: 602-02/25-23/61

URBROJ: 2158-49-01-25-1

Osijek, 02. lipnja 2025.

Na temelju članka 24. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22. i 156/23.) i u skladu s Pravilnikom o uvjetima i načinima nastavka obrazovanja za višu razinu kvalifikacije („Narodne novine“ broj: 07/16. i 126/21.), Trgovačka i komercijalna škola „Davor Milas“, Osijek (u daljnjem tekstu: Škola) objavljuje

**NATJEČAJ ZA UPIS NASTAVKA OBRAZOVANJA ZA VIŠU RAZINU KVALIFIKACIJE**

**učenika koji su završili obrazovni program u trajanju od tri godine**

**za školsku godinu 2025./2026.**

PROGRAM OBRAZOVANJA ZA STJECANJE VIŠE RAZINE KVALIFIKACIJE - **KOMERCIJALIST**

Obrazovanje radi stjecanja više razine kvalifikacije može se nastaviti, u pravilu, unutar istoga obrazovnog sektora u kojem je stečeno prethodno strukovno obrazovanje.

Obrazovanje može nastaviti učenik čiji prosjek ocjena svih razreda srednjeg strukovnog obrazovanja u prethodno završenome strukovnom obrazovanju iznosi najmanje 3,50 zaokruženo na dvije decimale.

Iznimno, obrazovanje može nastaviti i učenik čiji prosjek ocjena svih razreda srednjega strukovnog obrazovanja u prethodno završenome strukovnom obrazovanju iznosi manje od 3,50 zaokruženo na dvije decimale, o čemu odluku donosi Nastavničko vijeće Škole.

Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje Nastavničko vijeće Škole.

Učenik odnosno roditelj ili skrbnik malodobnog učenika obvezan je do **5. srpnja** tekuće školske godine podnijeti Školi pisani zahtjev za nastavkom obrazovanja.

• Pisani zahtjev podnosi se tajništvu Škole.

• Pisanom zahtjevu obvezno je priložiti izvornike ili ovjerene preslike prethodno stečenih razrednih svjedodžbi i svjedodžba o završenom obrazovanju.

Uvjete i način polaganja kao i broj razlikovnih i dopunskih ispita utvrdit će Nastavničko vijeće nakon zaprimljenih zahtjeva.

Učeniku kojemu je odobren nastavak za obrazovanje za višu razinu kvalifikacije upisuje se u Školu putem upisnice.

Ravnateljica:

mr.sc. Renata Petrović, prof.